wickkiey/tamil-wikipedia-chunked huggingface dataset:
# தி சிக்சு டிரிபிள் எய்ட்டு

## கதைக்கரு

மேற்கு வர்ஜீனியாவைச் சேர்ந்த இரு மகன்களின் தாய், வெளிநாட்டில் படையணியில் பணியாற்றும் தனது இரண்டு மகன்களிடமிருந்து வரும் செய்திகளுக்காக தினமும் காத்திருக்கிறார். முறையான செய்தி கிடைக்காததால், கொட்டும் மழையில் அமெரிக்க சனாதிபதியின் இல்ல வாசலில் பல மணி நேரம் நிற்கிறார். இதனால் சனாதிபதியின் மனைவி, அவரைச் சந்தித்து உரையாடும் போது, நாட்டுக்காகப் பணியாற்றும் குடும்பத்தினர் தவிப்பை உணருகிறார். எனவே, அதற்குரிய செயல்களை முடுக்குகிறார்.  
இதற்கிடையில், 1940களில் பிலடெல்பியாவில், குழந்தைப்பருவ நண்பர்களா இலீனா(கருப்பினத்தவர்) என்ற பெண்ணும், ஆப்ராமும்(யூதர்) தங்கள் காதலால், சமூகத்தினரின் எதிர்ப்பையும், அதனால் சிரமத்தையும் எதிர்கொள்கிறார்கள். இச்சூழலில், ஆப்ராமும் படையணிக்குச் செல்கிறார். போர் விமானியாகச் சென்ற காதலன் ஆப்ராம் போரில் கொல்லப்பட்ட பிறகு, மனம் உடைந்த இலீனா பட்டப்படிப்பு முடிந்ததும், படையணியில் சேர உறுதியெடுக்கிறாள். அப்படி அவள் சேரும் பெண்படை அணியின் பெயர் *6888*(6888th Central Postal Directory Battalion) ஆகும். அப்பெண்கள் படையணி, உடன்பணியாற்றும் பிற ஆண் படையணிகளாலும் ஏளனப்படுத்தப்படுகின்றனர். மேலும், அக்குறிப்பிட்ட இடத்தின் படையணித் தலைவராலும் மரியாதைக் குறைவாக நடத்தப்படுகின்றனர்.  
போர் காரணமாக வாழிடங்களை விட்டு, பல்வேறு இடங்களுக்கு போர் வீரர்கள் இடம் பெயர்கின்றனர். அப்பொழுது அவர்கள் தம் குடும்பத்தாருக்கு எழுதும் கடிதங்களும், அவரவர் குடும்பத்தார் எழுதும் கடிதங்களும் உரியவர்களை அடையாமல் குவிந்தும், கேட்பார் அற்றும் கிடக்கின்றன. பல்லாயிர கணக்கான கடிதங்களைத் தரம் பிரிக்கும் போது ஏற்படும் சிக்கலும், அதற்குரிய தீர்வுகளும், இப்பணிகளைச் செய்ய அவர்களுக்குரிய அலுவல் கட்டித்தையும் இம்மகளிர் படையணியே உருவாக்குகிறது. சுழற்சி முறையில் பணியாற்றி, பல்வேறு இடர்களுக்கு இடையில், உரிய கடிதங்களை, கடிதக் குவியல்களில் இருந்து எடுத்து, உரியவரிடம் சேர்க்கின்றனர். இதனால் மன அழுத்தத்தில் இருந்த பல்லாயிரகணக்கான போர் வீரர்களும், அவர்தம் குடும்பத்தாரும் மனமகிழ்ச்சி அடைந்து மனவெழுச்சியும், புத்துணர்ச்சியும் பெறுகின்றனர். இதுவே படையின் முதன்மை கருவாகும். படத்தின் இறுதியில் உண்மையான மகளிர் படையணியின் நிகழ்படங்களையும், சில நிழற்படங்களையும், இந்த படையணியின் சில பெண்களையும் காட்டி படத்தினை முடிக்கின்றனர்.
# தி சிக்சு டிரிபிள் எய்ட்டு

## பாராட்டு

இப்பெண்கள் படையணி அமெரிக்க மண்ணுக்குத் திரும்பியபோது, பெரும்பாலானோரால் பாராட்டப்படவில்லை. பல ஆண்டுகளுக்குப் பிறகு, இந்த 6888வது மத்திய அஞ்சல் டைரக்டரி பட்டாலியனை விழா ஒன்றில், 44வது குடியரசுத் தலைவரான பராக் ஒபாமாவின் மனைவியான மைக்கேல் ஒபாமா மேற்பார்வையிடுகிறார். அந்நிகழ்வில் இப்படையணினர் பாராட்டப் படுகின்றனர். மேலும், அமெரிக்கக் கடற்படைதளமான லீ (Fort Lee), ஆடம்சினைப் போற்றும் வகையில், போஃர்ட் கிரெக்-ஆடம்சு (Fort Gregg-Adams) என்று மறுபெயரிடப்பட்டது.
# தி சிக்சு டிரிபிள் எய்ட்டு

## நடித்தவர்கள்

- கெர்ரி வாசிங்டன், சாரிட்டி ஆடம்ஸ் எர்லி ஆக நடித்தார்.
- சாம் வாட்டர்சுடோன் (Sam Waterston) என்பவர் பிராங்க்ளின் ரூசவெல்ட் ஆக நடித்தார்.
- ஓப்ரா வின்ஃப்ரே என்பவர் மேரி மெக்லியோட் பெத்யூன் ஆக நடித்தார்.
- சுசன் (Susan Sarandon), எலினோர் ரூசுவெல்ட் ஆக நடித்தார்.
- மிலானா சாக்சன் (Milauna Jackson), கேப்டன் நியோல் காம்ப்பெல்லாக (Captain Noel Campbell) நடித்தார்.
# தி சிக்சு டிரிபிள் எய்ட்டு

## நடித்தவர்கள்

### காட்சியகம்

- இத்திரைப்படத்தில் கூறப்படும், அமெரிக்க ஐக்கிய நாடுகளின் வரலாற்றில் பெண்களுக்கான உரிமைகளுக்கு அடித்தளமிட்ட முக்கிய பெண்கள் வருமாறு;-
# தி சிக்சு டிரிபிள் எய்ட்டு

## படத் தயாரிப்பு

இந்த திரைப்படத்தின் படப்பிடிப்பு 17 சனவரி 2023 அன்று அட்லாண்டாவில் தொடங்கியது. இலிட்டில் ஜெர்மனி, பிராட்போர்டு மற்றும் இம்பீரியல் வார் மியூசியம் டக்ஸ்ஃபோர்டிலும் பெப்பிவரி மாதம் தயாரிப்புப் பணிகளும் நடந்த. மேலும், படப்பிடிப்பு ஜார்ஜியாவின் செடார்டவுனில் மார்ச்சு 28, 2023 அன்று நடந்தது.  
*6888* படமானது, 70 மில்லியன் அமெரிக்க டாலர் பணச்செலவில் எடுக்கப்பட்டது. இது அமெரிக்கத் திரைப்பட வரலாற்றிலும், அதன் இயக்குநர் வரலாற்றிலும் அதிக செலவு செய்து எடுக்கப்பட்ட திரைப்படத் தயாரிப்பாகவும் திகழ்கிறது.
# தி சிக்சு டிரிபிள் எய்ட்டு

## வெளியீடு

பிப்ரவரி 2024 இல், சிக்ஸ் டிரிபிள் எய்ட் நெட்ஃபிக்ஸ் 2024 வெளியீட்டு காலெண்டரின் ஒரு பகுதியாக இருப்பதாக தெரிவிக்கப்பட்டது, ஒரு குறிப்பிட்ட தேதி இன்னும் அறிவிக்கப்படவில்லை. ஆகஸ்ட் 2024 இல், நெட்ஃபிக்ஸ் இப்போது தி சிக்ஸ் டிரிபிள் எய்ட் என்று பெயரிடப்பட்ட இந்த படம் டிசம்பர் 6,2024 அன்று வரையறுக்கப்பட்ட திரையரங்க வெளியீட்டில் வெளியிடப்படும் என்று அறிவித்தது, இரண்டு வாரங்களுக்குப் பிறகு டிசம்பர் 20 அன்று நெட்ஃபிக்ஸில் ஸ்ட்ரீமிங் வெளியீடு.
# தி சிக்சு டிரிபிள் எய்ட்டு

## பாராட்டுகள்

| } |  |
| --- | --- |
| சிறந்த அசல் பாடல் | "தி ஜர்னி"-டயான் வாரன் எச். இ. ஆர். |
| சிறந்த அசல் பாடல்-திரைப்பட | "தி ஜர்னி"-டயான் வாரன் எச். இ. ஆர். |
| ஒரு திரைப்படத்தில் சிறந்த நடிகை | கெர்ரி வாஷிங்டன் |
| சிறந்த துணை நடிகை ஒரு திரைப்படத்தில் | எபோனி அப்சிடியன் |
| ஒரு திரைப்படத்தில் சிறந்த திருப்புமுனை செயல்திறன் |  |
| ஒரு திரைப்படத்தில் சிறந்த குழும நடிகர்கள் | தி சிக்ஸ் டிரிபிள் எய்ட் இன் நடிகர்கள்*ஆறு மூன்று எட்டு* |
# செ. புனிதஜோதி

**செ. புனிதஜோதி** (பிறப்பு: 9 நவம்பர் 1977) தமிழில் எழுதி வரும் கவிஞர், சிறுகதையாளர் மற்றும் மேடைப்பேச்சாளர் ஆவார். கவிதைகள், சிறுகதைகள், பயணக்கட்டுரைகள் உள்ளிட்ட பல்வேறு இலக்கிய வடிவங்களில் இயற்றி வருகிறார்.
# செ. புனிதஜோதி

## பிறப்பு மற்றும் கல்வி

புனிதஜோதி, தமிழ்நாட்டின் தேனி மாவட்டம் ஆண்டிபட்டியில் ஆர். கே. சுப்புராஜ் மற்றும் சுப்புலட்சுமி தம்பதியினருக்கு 1977ஆம் ஆண்டு நவம்பர் 9ஆம் தேதி பிறந்தார். இவருக்கு மூன்று சகோதரிகள் மற்றும் இரண்டு சகோதரர்கள் உள்ளனர்.  
பள்ளிக்கல்வியை ஆண்டிபட்டியில் உள்ள C.S.I நடுநிலைப்பள்ளி மற்றும் அரசு உயர்நிலைப்பள்ளியில் முடித்தார். பின்னர் பெரியகுளம் அன்னப்பாக்கியம் கல்லூரி மற்றும் அண்ணா பல்கலைக்கழகத்தில் வரலாற்று துறையில் முதுகலைப் பட்டம் பெற்றார்.
# செ. புனிதஜோதி

## தனி வாழ்க்கை

செ. புனிதஜோதி, சாத்தூரைச் சேர்ந்த உதவி செயற்பொறியாளர் செந்தில்குமாரை 1999ஆம் ஆண்டு ஆகஸ்ட் 22ஆம் தேதி திருமணம் செய்து கொண்டார். இவ்விணையருக்கு ரிதன் ஆதித் என்ற மகன் உள்ளார்.
# செ. புனிதஜோதி

## இலக்கிய வாழ்க்கை

புனிதஜோதியின் முதல் கவிதைத் தொகுப்பு **சுப்புவின் கனா மகள்** 2000ஆம் ஆண்டு எழுதுக இயக்கத்தின் மூலம் வெளிவந்தது.  
அதனைத் தொடர்ந்து டிஸ்கவரி பதிப்பகத்தின் மூலம் வெளியானவை:
- 2022 – **நிழல்களின் இதயம்** (கவிதைத் தொகுப்பு)
- 2023 – **மௌனக்கூத்து** (கவிதைத் தொகுப்பு)
- 2024 – **வைகை கண்ட நயாகரா** (பயணக்கட்டுரை)  
இவரது படைப்புகள் பல்வேறு தமிழ் இலக்கிய இதழ்களில் இடம்பெற்றுள்ளன. அவை:
*காலச்சுவடு, ஆனந்தவிகடன், கணையாழி, தாமரை, பேசும் சக்தி, அமுதசுரபி, கதிர்ஸ், தகவு, கவிதை உறவு, மக்கள்மனம், இளவரசி, கொலுசு, நவீன விருட்சம், நால்வர், அகவல், உரத்தசிந்தனை, வளரி, மகாகவி, பூபாளம், காற்றுவெளி, வாசகர் சாலை, படைப்புக் கல்வெட்டு, கல்வெட்டு பேசுகிறது, வல்லினச் சிறகுகள், மக்கள்வெளிச்சம், வணக்கம் மும்பை, ஸ்ரீலங்கா மற்றும் வட அமெரிக்காவின் கொக்கரக்கோ* உள்ளிட்டவை.
# செ. புனிதஜோதி

## இலக்கிய வாழ்க்கை

### இலக்கிய பாதிப்புகள்

பாரதி, பாரதிதாசன், தமிழன்பன், ஏர்வாடி இராதாகிருஷ்ணன், பழநிபாரதி, பெருமாள் முருகன், தி. ஜானகிராமன், மௌனி, கு. அழகிரிசாமி, வண்ணதாசன், அம்பை, சூடாமணி, ஜெயமோகன் ஆகியோரின் படைப்புகள் புனிதஜோதியின் இலக்கியக் கண்ணோட்டத்தில் தாக்கத்தை ஏற்படுத்தியுள்ளன.
# செ. புனிதஜோதி

## மேடைப்பேச்சு

பள்ளி பருவத்திலேயே மேடைப்பேச்சுகளில் ஈடுபட்டு மாநில அளவிலான பேச்சுப் போட்டிகளில் முதல் பரிசுகளைப் பெற்றுள்ளார். முன்னாள் அமைச்சர் சேடப்பட்டி முத்தையா, கவிஞர் வைரமுத்து, மாநிலங்களவையினர் செல்வேந்திரன் உள்ளிட்ட பலர் கையால் பரிசுகள் பெற்றுள்ளார்.  
- முக்கிய நிகழ்வுகள்**:
- "இளங்குயில்கள்" மாத இதழில் தொடராக கவிதைகள்
- SRM தமிழ்பேராயம், வெலிங்டன் கல்லூரி உள்ளிட்ட பல்வேறு கல்வி நிறுவனங்களில் உரையாற்றல்
- பேராசிரியர் பர்வீன் சுல்தானா தலைமையிலான "கவிக்கோ ஹைகூ" நிகழ்வை தொகுத்து வழங்கல்
- பொதுகை, மக்கள், வேந்தர், தமிழன், விஜய் டிவி (நீயா நானா) உள்ளிட்ட தொலைக்காட்சிகளில் கவியரங்கம், பட்டிமன்ற நிகழ்ச்சிகளில் பங்கேற்பு
# செ. புனிதஜோதி

## விருதுகள்

- தமிழன்பன் 80 விருது
- கவிவொலி விருது
- பாரதிமணி விருது
- கவிமுரசு விருது
- எழுச்சிமுரசு விருது
- கவியுலக்காரிகை விருது
- இலக்கியச் செம்மல் விருது
- சொல்லறிவி விருது
- சுரதா விருது
- கண்ணதாசன் விருது
- பாரதிபாவரசு விருது
- படைப்பு விருது
- தமிழ்சுடர் விருது
- நிமிர் கவிமழை விருது
- கவிதை உறவு வழங்கிய கவிச்செல்வம் விருது
- கலைஞர் விருது
- அசோகமித்திரன் நினைவு படைப்பூக்க விருது (சுப்புவின் கனா மகள்)
- சௌமா விருது, பொதிகை மின்னல் விருது (மௌனக்கூத்து)
# செ. புனிதஜோதி

## நூல் பட்டியல்

### கவிதைத் தொகுப்புகள்

1. சுப்புவின் கனா மகள்
1. நிழல்களின் இதயம்
1. மௌனக்கூத்து
# செ. புனிதஜோதி

## நூல் பட்டியல்

### பயணக்கட்டுரை

1. வைகை கண்ட நயாகரா
# செ. புனிதஜோதி

## நூல் பட்டியல்

### சிறுகதைகள்

- பல்வேறு தொகுப்பு நூல்களில் சிறுகதைகள் வெளியாகியுள்ளன.
# செ. புனிதஜோதி

## இணைய இணைப்புகள்

- வாசகர் சாலை (உப்பேஸ்வரி)
- Saravanamanika Vasagam – வைகை கண்ட நயாகரா
- Daily Navinavirutcham – தினசரி இணைய இதழ்
- வைகை கண்ட நயாகரா – நூல் விமர்சனம்
# பாகேஷ்வர் தாம் பாலாஜி கோயில்

**பாகேசுவர் தாம் பாலாஜி கோயில்** (Bageshwar Dham Balaji Temple) என்பது இந்தியாவின் மத்தியப் பிரதேச மாநிலம் சத்தர்பூர் மாவட்டத்தில் அமைந்துள்ள அனுமானுக்கு அர்ப்பணிக்கப்பட்ட ஓர் இந்து கோயிலாகும்.
# பாகேஷ்வர் தாம் பாலாஜி கோயில்

## அமைவிடம்

மத்தியப் பிரதேச மாநிலத்தின் சத்தர்பூர் மாவட்டத்தில் உள்ள கச்சூராகோ பன்னா சாலையில் சத்தர்பூரிலிருந்து 25 கி.மீ தொலைவில் உள்ள கதா கிராமத்தில் இக்கோயில் அமைந்துள்ளது.
# குட் பேட் அக்லி

***குட் பேட் அக்லி*** (*Good Bad Ugly*) ஓர் அதிரடித் தமிழ்த் திரைப்படமாகும். ஆதிக் ரவிச்சந்திரன் இயக்கத்தில் அஜித் குமார், திரிஷா கிருஷ்ணன், பிரபு, பிரசன்னா, அர்ஜூன் தாஸ், சுனில் வர்மா, யோகி பாபு, சைன் டாம் சாக்கோ உள்ளிட்ட பலர் நடித்துள்ளனர். இப்படம் 2023-ஆம் ஆண்டு அறிவிக்கப்பட்டு, 10 ஏப்ரல் 2025 அன்று வெளியானது.
# குட் பேட் அக்லி

## நடிகர்கள்

- அஜித் குமார் - ஏகே
- திரிஷா கிருஷ்ணன் - இரம்யா
- பிரபு
- பிரசன்னா
- அர்ஜூன் தாஸ்
- சுனில் வர்மா
- இராகுல் தேவ்
- யோகி பாபு
- சைன் டாம் சாக்கோ
- இரகு இராம்
# குட் பேட் அக்லி

## இசை

ஜி. வி. பிரகாஷ் குமார் இப்படத்திற்கு இசையமைத்திருந்தார். இவர் ஆதிக் உடன் பணியாற்றும் மூன்றாவது படம் ஆகும். இதற்கு முன்னர் ஆதிக் உடன் திரிஷா இல்லனா நயன்தாரா, மார்க் ஆண்டனி திரைப்படங்களில் பணியாற்றினார். அஜித் குமாருக்கு கிரீடம் படத்திற்கு பிறகு ஜி. வி. பிரகாஷ் குமார் இசையமைக்கும் இரண்டாவது படமாகும். முதலில் இப்படத்திற்கு தேவி ஸ்ரீ பிரசாத் இசையமைப்பதாக இருந்தது.  
"ஓஜி சம்பவம்" என்ற ஒற்றைப் பாடல் 18 மார்ச்சு 2025 அன்று வெளியானது.
# குட் பேட் அக்லி

## தயாரிப்பு

"நம்மில் அனைவருக்குள்ளும் நல்லது, கெட்டது, அசிங்கமானது என மூன்று வகை குணங்கள் உள்ளன. அவை மூன்றும் வெளிவர சமயம் பார்த்துக் காத்திருக்கும். எந்த நேரம், எப்படி வெளிவரும் என்பதுதான் முக்கியம். அதுதான் இந்தப் படம்," என்று இப்படத்தைப்பற்றி இயக்குநர் ஆதிக் கூறினார். "இந்த உலகம் ‘குட்’டாக இருக்கும்போது நாமும் ‘குட்’டாக இருக்கலாம். உலகம் ‘பேட்’ ஆக இருந்தால் நாம் ‘அக்லி’ ஆகத்தான் இருக்க வேண்டியிருக்கும். இதுதான் இப்படத்தின் கதைக்கரு. இதை வைத்துத்தான் கதை பயணமாகிறது" என்றும் தெரிவித்தார்  
*மைத்ரி மூவி மேக்கர்ஸ்* தயாரிப்பு நிறுவத்தின் முதல் தமிழ்த் திரைப்படமாகும். இவர்கள் பொதுவாக நிறைய தெலுங்கு மொழி படங்களைத் தயாரிப்பவர்கள். இப்படத்தின் தலைப்பை பரிந்துரை செய்தது அஜித் தான் என்று ஆதிக் தெரிவித்தார்.  
இப்படத்தின் தயாரிப்பு செலவு என்றும், அஜித்தின் ஊதியம் என்றும் கூறப்படுகிறது.
# இரவாடிப் பறவைகள் பட்டியல்

இரவில் சுறுசுறுப்பாகச் செயல்படும் பறவைகள் இரவாடிப் பறவைகள் எனப்படும். ஆந்தைகள், நைட்ஹாக்குகள் போன்ற இரவாடிப் பறவைகள் பெரும்பாலும் இரவுப் பயணத்தையே மேற்கோள்கின்றன. மற்றவை இடம்பெயர்வு போன்ற குறிப்பிட்ட பணிகளை மட்டும் இரவில் செய்கின்றன.  
- வடக்குத் தீவு பழுப்பு கிவி, *Apteryx mantelli*
- நீண்ட காது ஆந்தை, *Asio otus*
- பழுப்பு தவளை வாயன், *Podargus strigoides*
- இராப்பாடி
- பக்கி
# வீர தீர சூரன்

**வீர தீர சூரன்:பகுதி 2** என்பது 2025ஆம் ஆண்டு வெளிவந்த அதிரடி தமிழ்த் திரைப்படம் ஆகும். எஸ். யு. அருண்குமார் இயக்கத்தில் விக்ரம், எஸ். ஜே. சூர்யா உள்ளிட்ட பலர் இத்திரைப்படத்தில் நடித்துள்ளனர்.
# வீர தீர சூரன்

## கதை

காவலர் அருணகிரி முன்பகை காரணமாக ரவி, அவரது மகன் கண்ணன் ஆகிய இருவரையும் கைது செய்து கொல்ல முயல்கிறார். ரவி தன்னுடைய நம்பிக்கைக்குப் பாத்திரமான காளியிடம் உதவி கேட்கிறார். ஆனால், காளியோ குற்றச் செயல்களில் ஈடுபடுவதில் இருந்து விலகி, குடும்பத்துடன் மளிகைக் கடை நடத்தி வருகிறார். காவலர் அருணகிரி, ரவி, கண்ணன் ஆகிய மூவரிடம் இருந்து காளி எப்படித் தன் குடும்பத்தைக் காக்கிறார் என்பதே கதை.
# வீர தீர சூரன்

## நடிகர்கள்

- விக்ரம் - காளி
- எஸ். ஜே. சூர்யா - காவலர் அருணகிரி
- சூரஜ் வெஞ்சரமூடு - கண்ணன்
- துஷாரா விஜயன் - கலைவாணி, காளியின் மனைவி
# வீர தீர சூரன்

## இசை

இப்படத்திற்கு ஜி. வி. பிரகாஷ் குமார் இசையமைத்துள்ளார். இது விக்ரமுடன் ஜி. வி பிரகாசு குமார் இணைந்து பணியாற்றும் நான்காவது படம் ஆகும்.
# வீர தீர சூரன்

## தயாரிப்பு

பொதுவாக, ஒரு திரைப்படத்தின் முதல் பாகம் வந்த பின்புதான் இரண்டாம் பாகம் வெளியாகும். ஆனால், தமிழில் முதல் முறையாக இத்திரைப்படத்தின் இரண்டாம் பாகம் முதலில் வெளியாகிறது.
# வீர தீர சூரன்

## வரவேற்பு

இந்து தமிழ் திசை நாளிதழ் இப்படத்திற்கு விமர்சனம் எழுதும் பொழுது, "அப்பட்டமான லாஜிக் மீறல்கள், சில குறைகள் இருந்தாலும் இந்தப் படத்தை எந்தவித சலிப்பும் ஏற்படாத வகையில் இறுதி வரை ரசிக்கமுடிகிறது" என்று எழுதினர். தினமணி நாளிதழ் இப்படத்திற்கு 3.5/5 மதிப்பெண்கள் அளித்து, "சினிமாவாக பார்க்கும்போது சில குறைகள் தெரிந்தாலும், கமெர்ஷியல் ஹீரோவுக்கான படமாக பார்க்கும்போது விருவிருப்புக்குக் குறையில்லாமல் வேகமாக நகர்ந்து முடியும் இந்தத் திரைப்படத்தைக் கண்டிப்பாக திரையில் கண்டு களிக்கலாம்" என்று எழுதினர். ஆனந்த விகடன் வார இதழில் வந்த விமர்சனத்தில் "இரண்டாம் பாதி திரைக்கதை தடுமாறினாலும் ‘மதுரை வீரனாக' எழுந்து நிற்கிறான் 'வீர தீர சூரன்!'" என்று எழுதி மதிப்பெண்களை வழங்கினர்.
# விக்கிப்பீடியா:முதற்பக்கக் கட்டுரைகள்/மார்ச்சு 2, 2025

<div id="mp-tfa-img">  
</div>
**ஈழப்போரில் கிழக்குப் போர்முனை** என்பது இலங்கையின் கிழக்கு மாகாணத்தில் கிழக்கு திருக்கோணமலை மாவட்டத்தில் நெல்வயல்களுக்கான நீர் விநியோகத்தை புலிகள் துண்டித்ததைக் காரணமாக கொண்டு 2006, யூலை, 21 அன்று மோதலாக துவங்கியது. ஏறக்குறைய ஓராண்டு சண்டைக்குப் பிறகு, 2007, யூலை, 11 குடும்பிமலையை (பரோனின் தொப்பி) கைப்பற்றிய பின்னர் கிழக்கு மாகாணத்தின் முழு கட்டுப்பாடும் தங்கள் வசம் வந்துள்ளதாக இலங்கை அரசாங்கம் அறிவித்தது. இச்சமயத்தில் சம்பூர், வாகரை, கஞ்சிகுடிச்சாறு, கொக்கடிச்சுளாய், குடும்பிமலை ஆகிய இடங்களில் பெரும் போர்கள் நடந்தன. இராணுவம் மற்றும் பொதுமக்கள் இறப்புகள் இருபுறமும் ஒப்பீட்டளவில் குறைவாக இருந்தன. **மேலும்...**
---
<div id="mp-tfa-img">  
</div>
**அமெரிக்க ஐக்கிய நாடுகள்** அல்லது **அமெரிக்கா** என்பது முதன்மையாக வட அமெரிக்கக் கண்டத்தில் அமைந்துள்ள ஒரு நாடு ஆகும். இது 50 மாநிலங்களையும், ஒரு கூட்டமைப்பு மாவட்டத்தையும், ஐந்து முதன்மையான ஒன்றிணைக்கப்படாத நிலப்பரப்புகளையும் மற்றும் ஒன்பது சிறிய வெளிப்புறத் தீவுகளையும் உள்ளடக்கியுள்ளது. தொல்குடி அமெரிக்கர்களுக்காக ஒதுக்கப்பட்ட 326 பகுதிகளையும் இது உள்ளடக்கியுள்ளது. நிலப்பரப்பளவு மற்றும் மொத்தப் பரப்பளவு ஆகிய இரு அளவுகளின் அடிப்படையிலும் அமெரிக்காவானது உலகின் மூன்றாவது மிகப் பெரிய நாடாகத் திகழ்கிறது. **மேலும்...**
# சிவடி சட்டமன்றத் தொகுதி

**சிவடி சட்டமன்றத் தொகுதி** (Shivadi Assembly constituency) என்பது மேற்கத்திய இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது தெற்கு மும்பை மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது மும்பை மாவட்டத்தில் அமைந்துள்ளது.
# சிவடி சட்டமன்றத் தொகுதி

## சட்டமன்ற உறுப்பினர்கள்

| 1978 | தேவிதாசு காம்ப்ளே | சுயேச்சை |
| --- | --- | --- |
| 1980 | பௌராவ் பாட்டீல் | இந்திய தேசிய காங்கிரசு </br> |
| 1985 | தாது அட்யல்கர் | சுயேச்சை |
| 1990 | தத்தா ரானே | பாரதிய ஜனதா கட்சி</br> |
| 1995 |  |  |
| 1999 | சச்சின் அகிர் | தேசியவாத காங்கிரசு கட்சி </br> |
| 2004 |  |  |
| colspan=4 align=<small>*முக்கிய எல்லை மாற்றங்கள்*</small> |  |  |
| 2009 | பாலா நந்த்கோன்கர் | மகாராட்டிரா நவநிர்மாண் சேனா</br> |
| 2014 | அசய் சவுத்ரி | சிவ சேனா</br> |
| 2019 |  |  |
| 2024 | சிவ சேனா (உத்தவ் பாலசாகேப் தாக்கரே) |  |
# உமா இராமகிருட்டிணன்

**உமா இராமகிருட்டிணன்** (*Uma Ramakrishnan*) இந்திய மூலக்கூறு சூழலியல் நிபுணரும் பெங்களூரில் உள்ள தேசிய உயிரியல் அறிவியல் மையத்தில் பேராசிரியராகவும் உள்ளார். இந்திய துணைக் கண்டத்தில் உள்ள பாலூட்டிகளின் மக்கள்தொகை மரபியல், பரிணாம வரலாற்றில் இவரது ஆராய்ச்சி கவனம் செலுத்துகிறது. இதில் இந்தியாவின் புலிகளைக் காக்கும் பணியும் அடங்கும். சூலை 2019 இல், இவர் இந்திய தேசிய அறிவியல் கழகத்தின் உறுப்பினராகத் தேர்ந்தெடுக்கப்பட்டார்.
# உமா இராமகிருட்டிணன்

## கல்வி

உமா இராமகிருட்டிணன் இயற்பியல், வேதியியல் மற்றும் கணிதத்தில் இளநிலை அறிவியல் பட்டமும், உயிரி தொழில்நுட்பத்தில் முதுநிலைப் பட்டமும் பெற்றுள்ளார். பின்னர் இவர் சான் டியாகோவின் கலிபோர்னியா பல்கலைக்கழகத்தில் முனைவர் பட்டம் பெற்றார். இதைத் தொடர்ந்து இசுட்டான்போர்டு பல்கலைக்கழகத்தில் முனைவர் பட்ட மேலாய்வினை மேற்கொண்டார்.
# உமா இராமகிருட்டிணன்

## ஆராய்ச்சியும் பணியும்

உமா இராமகிருஷ்ணன் 2005-இல் உதவிப் பேராசிரியராக தேசிய உயிரியல் அறிவியல் மையத்தில் சேர்ந்தார். புலிகளின் மல மாதிரிகள் மூலம் மக்கள்தொகை கண்காணிப்பு, நிலப்பரப்பு/மக்கள் தொகை மரபியல் ஆகியவற்றை நடத்துவதற்கான முறைகளை இவரது ஆய்வகம் உருவாக்கியது. இராமகிருட்டிணன் புலி நிபுணரும் இந்திய வனவிலங்கு பாதுகாப்பு சங்கத்தின் முன்னாள் இயக்குநருமான உல்லாஸ் காரந்த்துடன் பணியாற்றியுள்ளார். காரந்துடன் சேர்ந்து, இராமகிருட்டிணனின் ஆய்வகம் பந்திப்பூர் தேசியப் பூங்காவில் புலிகளின் எண்ணிக்கையை மதிப்பிடுவதற்கு மரபணு மாதிரியைப் பயன்படுத்தியது.
# உமா இராமகிருட்டிணன்

## விருதுகளும் கௌரவங்களும்

உமா பல்வேறு விருதுகளைப் பெற்றுள்ளார். குறிப்பாக இராமானுசன் ஆய்வு நிதியினை இவருக்கு இந்திய அரசின் அறிவியல் மற்றும் தொழில்நுட்பத் துறை 2010-இல் வழங்கியது
சிகாகோவின் கள அருங்காட்சியகத்தால் பார்க்கர்/சென்ட்ரி விருதும் இவருக்கு வழங்கப்பட்டுள்ளது
# விக்கிப்பீடியா:இன்றைய சிறப்புப் படம்/2025

__NOTOC__
; திசம்பர் 27, 2025  
---
; அக்டோபர் 6, 2025  
---
; செப்டம்பர் 13, 2025  
---
; ஆகத்து 28, 2025  
---
; ஆகத்து 14, 2025  
---
; சூன் 22, 2025  
---
; ஏப்பிரல் 29, 2025  
---
; ஏப்பிரல் 18, 2025  
---
; மார்ச்சு 2, 2025
# இந்த் மஸ்தூர் சபா

**இந்த் மஸ்தூர் சபா** அல்லது **இந்தியத் தொழிலாளர் சபை** (*Hind Mazdoor Sabha*) (சுருக்கமாக:**HMS**), இந்தியாவின் சோசலிசத் தலைவர்கள் 1948ஆம் ஆண்டில் நிறுவப்பட்ட தொழிலாளர் சங்கம் ஆகும். இது பன்னாட்டு தொழிலாளர் சங்கத்தின் கூட்டமைப்பில் இணைந்துள்ளது. இந்தியா முழுவதும் இந்த் மஸ்தூர் சபாவில் 3.3 மில்லியனுக்கும் மேற்பட்ட தொழிலாளர்கள் உறுப்பினர்களாக உள்ளனர்.
# இந்த் மஸ்தூர் சபா

## வரலாறு

இந்தியாவின் சோசலிசவாதிகள், அனைத்திந்திய பார்வார்டு பிளாக்கு உறுப்பினர்கள் மற்றும் தனிப்பட்ட தொழிற்சங்கவாதிகள் ஒன்றிணைந்து 29 டிசம்பர் 1948 அன்று மேற்கு வங்காளம் மாநிலத்தின் ஹவுரா நகரத்தில் இந்த் மஸ்தூர் சபா எனும் தொழிற்சங்கம் நிறுவப்பட்டது. இதன் நிறுவனத் தலைவர்கள் அசோக் மேத்தா, பஸ்வான் சிங், ஆர். எஸ். ரூய்கர், மணிபென் கரா, சிவநாத் பானர்ஜி, ஆர். ஏ.கேட்ஜிகர், டி. எஸ். இராமானுஜம், வி. எஸ். மாத்தூர் மற்றும் ஜி. ஜி. மேத்தா ஆவார். இந்த் மஸ்தூர் சபாவின் முதல் தலைவராக ஆர். எஸ்.. ரூய்கரும், பொதுச்செயலராக அசோக் மேத்தாவும் தேர்ந்தெடுக்கப்பட்டனர். இந்தியப் பொதுவுடமைக் கட்சியினர் பெரும்பான்மையாக உள்ள அனைத்திந்திய தொழிற்சங்க காங்கிரசிலிருந்து (AITUC) விலகிய எம். என். ராய் போன்ற தொழிற்சங்கத் தலைவர்களை இந்த் மஸ்தூர் சபா தன்னுள் இணைத்துக் கொண்டது.மார்ச், 1949ல் இந்த் மஸ்துர் சபா தொழிற்சங்கத்தில் 180 தொழிற்சங்கங்கள், 6,18,802 உறுப்பினர்களுடன் செயல்பட்டது.
தற்போது இதன் தலைவராக சி. ஏ. இராஜாசிறீதர் மற்றும் பொதுச்செயலளராக ஹர்பஜன் சிங் உள்ளனர்.
# இந்த் மஸ்தூர் சபா

## உறுப்பினர் சேர்க்கை

இந்திய அரசின் தொழிலாளர் அமைச்சகத்தின் புள்ளிவிவரப்படி, 2002ஆம் ஆண்டில் இந்த் மஸ்தூர் சபா 33,42,213 உறுப்பினர்களை கொண்டிருந்தது. (இது இந்தியாவின் தொழிற்சங்க உறுப்பினர்களில் 13% ஆகும்)  
1.4 மில்லியன் உறுப்பினர்கள் கொண்ட *அனைத்திந்திய இரயில்வே தொழிலாளர்கள் கூட்டமைப்பு* (All India Railwaymen's Federation) இந்த் மஸ்தூர் சபாவில் இணைந்துள்ளது. *அனைத்திந்திய துறைமுகத் தொழிலாளர்கள் கூட்டமைப்பு* (All India Port and Dock Workers Federation), இந்த் மஸ்தூர் சபாவுடன் இணைப்பு பெற்றுள்ளது.
# இந்த் மஸ்தூர் சபா

## பன்னாட்டு இணைப்பு

1949ல் இந்த் மஸ்தூர் சபா, சர்வதேச தொழிற்சங்கங்களின் கூட்டமைப்பில் (International Confederation of Free Trade Unions) நிறுவன உறுப்பினராக இணைந்துள்ளது. தற்போது இந்த் மஸ்தூர் சபா, பன்னாட்டு தொழிற்சங்கங்களில் கூட்டமைப்பில் (International Trade Union Federation) இணைப்பு பெற்றுள்ளது.
# பைகுல்லா சட்டமன்றத் தொகுதி

**பைகுல்லா சட்டமன்றத் தொகுதி** (Byculla Assembly Constituency) என்பது மேற்கத்திய இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது தெற்கு மும்பை மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது மும்பை மாவட்டத்தில் அமைந்துள்ளது 10 சட்டமன்றத் தொகுதிகளில் ஒன்றாகும். பைகுல்லா சட்டமன்றத் தொகுதியின் எண்ணானது 184 ஆகும். 2009 ஆம் ஆண்டின் கணக்கெடுப்பின்படி மொத்த வாக்காளர்களின் எண்ணிக்கை 271,507 ஆகும். இதில் ஆண்கள் 153,641 மற்றும் பெண்கள் 117,866 ஆகும்.
# பைகுல்லா சட்டமன்றத் தொகுதி

## சட்டமன்ற உறுப்பினர்கள்

| 1962 | கமர் நாயர் அகமது | இந்திய தேசிய காங்கிரசு </br> |  |
| --- | --- | --- | --- |
| 1967 | ஜி.பி.கணச்சார்யா | இந்தியப் பொதுவுடைமைக் கட்சி</br> |  |
| 1972 | வசந்த் ஓசிங் | இந்திய தேசிய காங்கிரசு </br> |  |
| 2009 | மதுகர் சவான் | இந்திய தேசிய காங்கிரசு </br> |  |
| 2014 | வாரிசு பதான் | அனைத்திந்திய மஜ்லிசே இத்திகாதுல் முசுலிமீன் |  |
| 2019 | யாமினி சாதவ் | சிவ சேனா</br> |  |
| 2024 | மனோஜ் சம்சுத்கர் | சிவ சேனா (உத்தவ் பாலசாகேப் தாக்கரே) | } |
# மலபார் மலை சட்டமன்றத் தொகுதி

**மலபார் மலை சட்டமன்றத் தொகுதி** (Malabar Hill Assembly constituency) என்பது மேற்கத்திய இந்தியாவின் மகாராட்டிர மாநில சட்டப் பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது தெற்கு மும்பை மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது மும்பை மாவட்டத்தில் அமைந்துள்ளது.
# மலபார் மலை சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 1978 | பல்வந்த் தேசாய் | ஜனதா கட்சி</br> |
| 1980 | இந்திய தேசிய காங்கிரசு (இ) |  |
| 1985 | இந்திய தேசிய காங்கிரசு </br> |  |
| 1990 |  |  |
| 1995 | மங்கள் பிரபாத் லோதா | பாரதிய ஜனதா கட்சி</br> |
| 1999 |  |  |
| 2004 |  |  |
| 2009 |  |  |
| 2014 |  |  |
| 2019 |  |  |
| 2024 | } |  |
# அம்பிகா பானர்ச்சி

**அம்பிகா பானர்ச்சி** (*Ambica Banerjee*) இந்தியாவின் 15 ஆவது மக்களவையில் உறுப்பினராக இருந்தார். அவுரா மக்களவைத் தொகுதியில் இருந்து திரிணாமுல் காங்கிரசு வேட்பாளராக தேர்ந்தெடுக்கப்பட்டார்.  
அம்பிகா பானர்ச்சி 1928 ஆம் ஆண்டில் மேற்கு வங்காளத்தின் சிப்பூரில் சிறீ அனில்மோன் பானர்ச்சி மற்றும் சியாமா தேவி தம்பதியருக்கு மகனாகப் பிறந்தார். ஐக்கிய இராச்சியத்தில் உள்ள ஆட்ஃபீல்டு தொழில்நுட்பக் கல்லூரியில் இயந்திர பொறியியலில் பொறியியல் பட்டம் பெற்று ஒர் இயந்திர பொறியாளரானார்.  
2001, 1996, 1991, 1987 மற்றும் 1982 ஆம் ஆண்டுகளில் நடைபெற்ற மாநில சட்டமன்றத் தேர்தல்களில், அம்பிகா பானர்ச்சி அவுரா மத்திய சட்டமன்றத் தொகுதியில் போட்டியிட்டு வெற்றி பெற்றார். அம்பிகா பானர்ச்சி 2013 ஆம் ஆண்டு ஏப்ரல் மாதம் 25 ஆம் தேதியன்று கொல்கத்தாவில் காலமானார்.
# கிராது கோயில்கள்

**கிராது கோயில்கள்** (*Kiradu temples*), மேற்கு இந்தியாவின் இராஜஸ்தான் மாநிலத்தின் தார் பாலைவனத்தில் உள்ள பார்மேர் நகரத்திற்கு அருகில் சிவபெருமான் மற்றும் விஷ்ணுவிற்கு அர்ப்பணிக்கப்பட்ட 5 கோயில்களின் தொகுப்பாகும். இக்கோயில்கள் 11-12ஆம் நூற்றாண்டுகளில் சாளுக்கியர்களின் ஆளுமைக்குட்பட்ட சோலாங்கி வம்ச சிற்றரசுகளால் நிறுவப்பட்டது. தற்போது இக்கோயில்கள் சிதிலமடைந்த நிலையில் உள்ளது.
# கிராது கோயில்கள்

## அமைவிடம்

இக்கோயில்கள் பார்மேர் நகரத்திற்கு மேற்கே 39 கிலோ மீட்டர் தொலைவிலும்; ஜெய்சல்மேர் நகரத்திற்கு தெற்கே 172 கிலோ மீட்டர் தொலைவிலும் உள்ளது.
# கிராது கோயில்கள்

## கோயில்கள்

தற்போது இக்கோயில்களின் விமானங்கள் மற்றும் மண்டபங்களின் கூரைகள் சிதிலமடைந்துள்ளது. கோயில் தூண்கள் விலங்குகள் மற்றும் மனித சிற்பங்களைக் கொண்டுள்ளது. கோயில் மண்டபங்கள் எண்கோண வடிவில் அமைக்கப்பட்டுள்ளது. இக்கோயில்கள் சாளுக்கிய சோலாங்கிகளின் கட்டிட கலைநயத்திற்கு எடுத்துக்காட்டாக உள்ளது.  
விஷ்ணுவிற்கு அர்ப்பணிக்கப்பட்ட கோயில் மண்டபத் தூண்கள் நன்கு செதுக்கப்பட்டுள்ளது. மூன்று சிவன் கோயில்களின் கருவறைகள் சிதையாமல் உள்ளதுடன், படிக்கிணறும் கொண்டுள்ளது.
# கிராது கோயில்கள்

## வரலாறு

இந்திய வரலாற்று ஆய்வாளர் *கௌரிசங்கர் ஹிராசந்த் ஓஜா*, கிராது கோயில்களின் கிபி 1153-1178 காலத்திய கல்வெட்டுகளின்படி, கிராது கோயில்கள் 12ஆம் நூற்றாண்டைச் சேர்ந்தது எனக்கருதுகிறார்..  
ஆப்கானிய மன்னர் கோரின் முகம்மதுவால், கிராது கோயில்கள் சிதைக்கப்பட்டதும், சாளுக்கிய சோலாங்கிப் பேரரசர் இரண்டாம் பீமன் ஆட்சி காலத்தில் (கிபி 1178ஆம் ஆண்டில்) கிராது கோயில்கள் செப்பனிட்ட செய்திகளை, கிராது கல்வெட்டில் கூறப்பட்டுள்ளது.
# கிராது கோயில்கள்

## இதனையும் காண்க

- ராஜஸ்தானின் கட்டிடக்கலை
# கண்டடையும் ஒளிப்படவியல்

**கண்டடையும் ஒளிப்படவியல்** *(Found photography)* என்பது, கலை அல்லாத ஒளிப்படங்கள், பெயர் குறிப்பிடப்படாதவை, பொதுவாக ஒரு கலைஞரால் அழகியல் அர்த்தத்தை அடைகின்றன.  
ஒளிப்படக் கலையில் ஒரு பிரபலமான கலை வடிவமாக வளர்ந்து வருவதன் விளைவு, ஒளிப்படக் கலைஞர்கள் மற்றும் பொருட்கள் இன்னும் அறியப்படாத ஒரு பெரிய அளவிலான படங்களின் குவிப்பு ஆகும். இவற்றில் பல கவர்ச்சிகரமான ஒளிப்படங்கள் - சில கிட்டத்தட்ட தலைசிறந்த படைப்புகள் - நூலகங்கள் மற்றும் காப்பகங்கள், வீடுகள் மற்றும் நிறுவனங்களில் தற்செயலாக மீண்டும் கண்டுபிடிக்கப்படாவிட்டால், அவை என்றென்றும் எளிதில் தொலைந்து போயிருக்கும். இந்த மர்மமான படங்கள், நகைச்சுவையான, அபத்தமான அல்லது கற்பனைக் காட்சிகளில் பிடிக்கப்பட்ட பல்வேறு வகையான மக்கள், விலங்குகள் மற்றும் பொருட்களை சித்தரிக்கின்றன. பார்வையாளர்களாக, ஒவ்வொரு படத்திற்கும் பின்னால் உள்ள கதையை மீண்டும் உருவாக்க முயற்சிக்கும்போது நமது கற்பனைகள் உடனடியாக ஈடுபடுகின்றன, மேலும் ஒட்டுமொத்தமாக சேகரிப்பு ஊடகமாக ஒளிப்படக் கலையின் ஒரு விசித்திரமான, மாற்று வரலாற்றையும் ஆச்சரியப்படுத்தும் அதன் முடிவற்ற சக்தியையும் உருவாக்குகிறது.
# கண்டடையும் ஒளிப்படவியல்

## இந்த வார்த்தையின் தோற்றம் மற்றும் பயன்பாடு

கண்டடையும் ஒளிப்படக் கலையில், கலை அல்லாத ஒளிப்படங்கள் பொதுவாக அவற்றை மறுபரிசீலனை செய்வதன் மூலம் கலையாகப் பயன்படுத்தப்படுகின்றன. மார்செல் டுச்சாம்பின் போத்தல் பற்சட்டம் (1914) பரவலாகக் கருதப்படும் முதலில் கண்டுபிடிக்கப்பட்ட பொருட்கள் கலை நடைமுறையின் ஒரு பகுதியாக இருந்தபோதிலும்,  
"கண்டடையும் ஒளிப்படவியல்" என்ற சொல், கண்டுபிடிக்கப்பட்ட ஒளிப்படங்களை ஒரு பொருளாக இணைத்து, அவற்றை ஏதோ ஒரு வகையில் ஒன்றிணைத்து அல்லது மாற்றும் கலையையும் இன்னும் விரிவாகக் குறிக்கலாம். உதாரணமாக, ஸ்டீபன் புல், "எ கம்பானியன் டு போட்டோகிராபி" என்ற புத்தகத்தின் அறிமுகத்தில், கலைஞர் ஜோகிம் ஷ்மிட் " 'கண்டடையும் ஒளிப்படம் எடுத்தலின்' முக்கிய பயிற்சியாளர்" என்று விவரிக்கிறார்.
# இந்தோனேசியாவின் பிராந்தியங்கள் மற்றும் மாநகரங்களின் பட்டியல்

**இந்தோனேசியாவின் பிராந்தியங்கள் மற்றும் மாநகரங்களின் பட்டியல்** (ஆங்கிலம்: *List of regencies and cities in Indonesia*; இந்தோனேசியம்: *Daftar kabupaten dan kota di Indonesia menurut provinsi*; மலாய்: *Senarai kabupaten dan kota di Indonesia*) என்பது இந்தோனேசியாவின் பிராந்தியங்கள் மற்றும் நகரங்களைப் பட்டியலிடும் ஓர் அட்டவணையாகும்.  
இந்தோனேசியாவில் இரண்டாம் நிலை நிர்வாகத் துணைப்பிரிவுகளாக **பிராந்தியங்கள்** மற்றும் **மாநகரங்கள்** (ஆங்கிலம்: *Regency*; *City* இந்தோனேசியம்: *Kabupaten*; *Kota*) உள்ளன. பிராந்தியங்கள் என்பது மாநிலங்களுக்கு (மாகாணங்கள்) கீழே அடுத்த படியாகவும், மாவட்டங்களுக்கு ஒரு படி மேலேயும் வருகின்றன. பிராந்தியங்கள் ஏறக்குறைய அமெரிக்காவின் மாவட்டங்களுக்குச் *(Counties)* சமமானவை.
# இந்தோனேசியாவின் பிராந்தியங்கள் மற்றும் மாநகரங்களின் பட்டியல்

## சிறப்புத் தகுதி

எடுத்துக்காட்டாக, பாலி என்பது ஒரு மாகாணம்; அந்த மாகாணத்தின் புலேலெங் என்பது ஒரு மாவட்டம்; சிங்கராஜா என்பது புலேலெங் மாவட்டத்தில் ஒரு நகரம் ஆகும். பாலியின் தென்பசார் மாநகரத்திற்கு மட்டும் பிராந்தியம் எனும் சிறப்புத் தகுதி வழங்கப்பட்டு உள்ளது. இதே போல யோக்யகர்த்தாவிற்கு பிராந்தியம் எனும் சிறப்புத் தகுதி வழங்கப்பட்டு உள்ளது.  
பிராந்தியங்களும் மாநகரங்களும் அவற்றுக்கென சொந்த உள்ளூர் அரசாங்கத்தையும் *(Local Government)* சட்டமன்ற அமைப்பையும் *(Legislative body)* கொண்டுள்ளன. ஒரு பிராந்தியம், ஒரு நகரத்தை விடப் பெரிய கிராமப்புறப் பகுதியை உள்ளடக்கியது; ஆனால் பெரும்பாலும் பல்வேறு நகரங்களையும் உள்ளடக்கியது.  
ஒரு மாநகரம் பொதுவாக வேளாண் அல்லாத பொருளாதார நடவடிக்கைகளைக் கொண்டிருக்கும். ஒரு பிராந்தியம் **பூபதி** *(Bupati)* எனும் ஓர் ஆட்சியாளரால் தலைமை தாங்கப்படுகிறது. அதே நேரத்தில் ஒரு மாநகரம் **வாலி கோத்தா** *(Wali Kota)* எனும் ஒரு மேயரால் தலைமை தாங்கப்படுகிறது.
# இந்தோனேசியாவின் பிராந்தியங்கள் மற்றும் மாநகரங்களின் பட்டியல்

## நிர்வாகப் பிரிவுகள்

இந்தோனேசியாவின் நிர்வாகப் பிரிவுகள்; நான்கு நிலைகளாகப் பிரிக்கப்பட்டுள்ளன.  
- முதலாம் நிலை: **மாகாணம்** அல்லது **புரோவின்ஸ்**; (ஆங்கிலம்: *Province* இந்தோனேசியம்: *Provinsi*)
- இரண்டாம் நிலை : **குறு மாநிலம்**; **பிராந்தியம்**; அல்லது **ரீசன்சி**; **மாநகரம்**; (ஆங்கிலம்: *Regency*; *City* இந்தோனேசியம்: *Kabupaten*; *Kota*)
- மூன்றாம் நிலை : **மாவட்டம்** (ஆங்கிலம்: *District* இந்தோனேசியம்: *Kecamatan, Distrik, Kapanewon, Kemantren*)
- நான்காம் நிலை : **கிராமம்** அல்லது **துணை மாவட்டம்** (ஆங்கிலம்: *Village/Subdistrict* இந்தோனேசியம்: *Desa / Kelurahan*)
# இந்தோனேசியாவின் பிராந்தியங்கள் மற்றும் மாநகரங்களின் பட்டியல்

## இரண்டாம் நிலை

இந்தோனேசியாவின் இரண்டாம் நிலை நிர்வாக அமைப்பு என்பது **குறு மாநிலம்**; **பிராந்தியம்** அல்லது **ரீசன்சி**; **மாநகரம்**; (ஆங்கிலம்: *Regency*; *City* இந்தோனேசியம்: *Kabupaten*; *Kota*) என்று அழைக்கப்படுகின்றது. இந்த உட்பிரிவுகள் மாநில மட்டத்திற்கு கீழே உள்ள அரசாங்கத்தின் உள்ளூர் மட்டமாகும்.  
இருப்பினும், பொதுப் பள்ளிகள் மற்றும் பொது நலன் வசதிகளை வழங்குதல் போன்ற செயல்பாடுகளில் அதிக உரிமையைப் பெற்றுள்ளன. இவை முன்பு மாவட்ட இரண்டாம் நிலை வட்டாரங்கள் *(Daerah Tingkat II; Level II Region)* என்று அழைக்கப்பட்டன.
# இந்தோனேசியாவின் பிராந்தியங்கள் மற்றும் மாநகரங்களின் பட்டியல்

## மாநில வாரியாக பிராந்தியங்கள்

சனவரி 2023 நிலவரப்படி, இந்தோனேசியாவில் **38** மாகாணங்கள்; **416** பிராந்தியங்கள், **98** மாநகரங்கள் உள்ளன .  
| 1 | சுமாத்திரா | அச்சே | 18 | 5 | 23 |
| --- | --- | --- | --- | --- | --- |
| 2 | வடக்கு சுமாத்திரா | 25 | 8 | 33 |  |
| 3 | மேற்கு சுமாத்திரா | 12 | 7 | 19 |  |
| 4 | ரியாவு | 10 | 2 | 12 |  |
| 5 | ஜாம்பி | 9 | 2 | 11 |  |
| 6 | தெற்கு சுமாத்திரா | 13 | 4 | 17 |  |
| 7 | பெங்கூலு | 9 | 1 | 10 |  |
| 8 | லாம்புங் | 13 | 2 | 15 |  |
| 9 | இரியாவு தீவுகள் | 5 | 2 | 7 |  |
| 10 | பாங்கா பெலித்தோங் தீவுகள் | 6 | 1 | 7 |  |
| 11 | ஜாவா | ஜகார்த்தா | 1 | 5 | 6 |
| 12 | மேற்கு சாவகம் | 18 | 9 | 27 |  |
| 13 | நடுச் சாவகம் | 29 | 6 | 35 |  |
| 14 | யோகியாக்கார்த்தா சிறப்புப் பகுதி | 4 | 1 | 5 |  |
| 15 | கிழக்கு சாவகம் | 29 | 9 | 38 |  |
| 16 | பண்டென் | 4 | 4 | 8 |  |
| 17 | சிறு சுண்டாத் தீவுகள் | பாலி | 8 | 1 | 9 |
| 18 | மேற்கு நுசா தெங்காரா | 8 | 2 | 10 |  |
| 19 | கிழக்கு நுசா தெங்காரா | 21 | 1 | 22 |  |
| 20 | கலிமந்தான் | மேற்கு கலிமந்தான் | 12 | 2 | 14 |
| 21 | மத்திய கலிமந்தான் | 13 | 1 | 14 |  |
| 22 | தெற்கு கலிமந்தான் | 11 | 2 | 13 |  |
| 23 | கிழக்கு கலிமந்தான் | 7 | 3 | 10 |  |
| 24 | வடக்கு கலிமந்தான் | 4 | 1 | 5 |  |
| 25 | சுலாவெசி | வடக்கு சுலாவெசி | 11 | 4 | 15 |
| 26 | மத்திய சுலாவெசி | 12 | 1 | 13 |  |
| 27 | தெற்கு சுலாவெசி | 21 | 3 | 24 |  |
| 28 | தென்கிழக்கு சுலாவெசி | 15 | 2 | 17 |  |
| 29 | கோரோன்டலோ | 5 | 1 | 6 |  |
| 30 | மேற்கு சுலாவெசி | 6 | 0 | 6 |  |
| 31 | மலுக்கு தீவுகள் | மலுக்கு | 9 | 2 | 11 |
| 32 | வடக்கு மலுக்கு | 8 | 2 | 10 |  |
| 33 | மேற்கு நியூ கினி | பப்புவா | 8 | 1 | 9 |
| 34 | மேற்கு பாப்புவா | 7 | 0 | 7 |  |
| 35 | தெற்கு பப்புவா | 4 | 0 | 4 |  |
| 36 | மத்திய பப்புவா | 8 | 0 | 8 |  |
| 37 | பப்புவா மலைகள் | 8 | 0 | 8 |  |
| 38 | தென்மேற்கு பப்புவா | 5 | 1 | 6 |  |
| colspan=3'மொத்தம்''' | 416 | 98 | 514 | } |  |
# இந்தோனேசியாவின் பிராந்தியங்கள் மற்றும் மாநகரங்களின் பட்டியல்

## சுமாத்திரா

### அச்சே பிராந்தியங்கள்

ஆங்கில மொழி இணைப்பு: *(https://en.wikipedia.org/wiki/List_of_regencies_and_cities_in_Indonesia#Aceh)*
| # | பிராந்தியம் | ஆங்கிலம் |  |
| --- | --- | --- | --- |
| 1 | தெற்கு அச்சே பிராந்தியம் | *South Aceh Regency* |  |
| 2 | தென்கிழக்கு அச்சே பிராந்தியம் |  |  |
| 3 | கிழக்கு அச்சே பிராந்தியம் | *East Aceh Regency* |  |
| 4 | மத்திய அச்சே பிராந்தியம் | *Central Aceh Regency* |  |
| 5 | மேற்கு அச்சே பிராந்தியம் | *West Aceh Regency* |  |
| 6 | அச்சே பெசார் பிராந்தியம் | *Aceh Besar Regency* |  |
| 7 | பிடி பிராந்தியம் | *Pidie Regency* |  |
| 8 | வடக்கு ஆச்சே பிராந்தியம் | *North Aceh Regency* |  |
| 9 | சிமியூலு பிராந்தியம் | *Simeulue Regency* |  |
| 10 | அசே சிங்கில் பிராந்தியம் | *Aceh Singkil Regency* |  |
| 11 | பிருவான் பிராந்தியம் | *Bireuën Regency* |  |
| 12 | தென்மேற்கு அச்சே பிராந்தியம் |  |  |
| 13 | கயோ லூஸ் பிராந்தியம் | *Gayo Lues Regency* |  |
| 14 | அசே ஜெயா பிராந்தியம் | *Aceh Jaya Regency* |  |
| 15 | நாகன் ராயா பிராந்தியம் | *Nagan Raya Regency* |  |
| 16 | அச்சே தமியாங் பிராந்தியம் | *Aceh Tamiang Regency* |  |
| 17 | பெனார் மெரியா பிராந்தியம் | *Bener Meriah Regency* |  |
| 18 | பிடி ஜெயா பிராந்தியம் | *Pidie Jaya Regency* |  |
| 19 | பண்டா அச்சே | *Banda Aceh* |  |
| 20 | சாபாங் | *Sabang* |  |
| 21 | லோக்சுமாவே | *Lhokseumawe* |  |
| 22 | இலங்சா | *Langsa* |  |
| 23 | சுபுலுசலாம் | *Subulussalam* | } |
# இந்தோனேசியாவின் பிராந்தியங்கள் மற்றும் மாநகரங்களின் பட்டியல்

## சுமாத்திரா

### வடக்கு சுமாத்திரா பிராந்தியங்கள்

| # | பிராந்தியம் | ஆங்கிலம் |  |
| --- | --- | --- | --- |
| 1 | அசகான் பிராந்தியம் | *Asahan* |  |
| 2 | பத்துபாரா பிராந்தியம் | *Batubara* |  |
| 3 | மத்திய தபனுலி பிராந்தியம் | *Central Tapanuli* |  |
| 4 | டைரி பிராந்தியம் | *Dairi* |  |
| 5 | டெலி செர்டாங் பிராந்தியம் | *Deli Serdang* |  |
| 6 | உம்பாங் சுண்டுத்தான் பிராந்தியம் | *Humbang Hasundutan* |  |
| 7 | காரோ பிராந்தியம் | ''Karo |  |
| 8 | லபுகான் பத்து பிராந்தியம் | *Labuhan Batu* |  |
| 9 | லங்காட் பிராந்தியம் | *Langkat* |  |
| 10 | மண்டலிங் நடால் பிராந்தியம் | *Mandailing Natal* |  |
| 11 | நியாஸ் பிராந்தியம் | *Nias* |  |
| 12 | வடக்கு லபுகான் பத்து பிராந்தியம் | *North Labuhan Batu* |  |
| 13 | வடக்கு நியாஸ் பிராந்தியம் | *North Nias* |  |
| 14 | வடக்கு பாடாங் லாவாஸ் பிராந்தியம் | *North Padang Lawas* |  |
| 15 | வடக்கு தபனுலி பிராந்தியம் | *North Tapanuli* |  |
| 16 | பாடாங் லாவாஸ் பிராந்தியம் | *Padang Lawas* |  |
| 17 | பாக்பக் பாரத் பிராந்தியம் | *Pakpak Bharat* |  |
| 18 | சமோசிர் பிராந்தியம் | *Samosir* |  |
| 19 | செர்டாங் பெடகாய் பிராந்தியம் | *Serdang Bedagai* |  |
| 20 | சிமாலுங்குன் பிராந்தியம் | *Simalungun* |  |
| 21 | தெற்கு லபுகான் பத்து பிராந்தியம் | *South Labuhan Batu* |  |
| 22 | தெற்கு நியாஸ் பிராந்தியம் | *South Nias* |  |
| 23 | தெற்கு தபனுலி பிராந்தியம் | *South Tapanuli* |  |
| 24 | தோபா பிராந்தியம் | *Toba* |  |
| 25 | மேற்கு நியாஸ் பிராந்தியம் | *West Nias* |  |
| 26 | பிஞ்சாய் | ''Binjai |  |
| 27 | குனோங்சித்தோலி | *Gunungsitoli* |  |
| 28 | மேடான் | *Medan* |  |
| 29 | பாடாங் சிதெம்புவான் | *Padang Sidempuan* |  |
| 30 | பெமாத்தாங் சியாந்தார் | *Pematangsiantar* |  |
| 31 | சிபோல்கா | *Sibolga* |  |
| 32 | தஞ்சோங் பாலாய் | *Tanjungbalai* |  |
| 33 | தெபிங் திங்கி | *Tebing Tinggi* | } |
# இந்தோனேசியாவின் பிராந்தியங்கள் மற்றும் மாநகரங்களின் பட்டியல்

## சுமாத்திரா

### மேற்கு சுமாத்திரா பிராந்தியங்கள்

| # | பிராந்தியம் | ஆங்கிலம் |  |
| --- | --- | --- | --- |
| 1 | அகாம் பிராந்தியம் | *Agam* |  |
| 2 | தருமசிரயா பிராந்தியம் | *Dharmasraya* |  |
| 3 | லீமா புலோ பிராந்தியம் | *Lima Puluh Kota* |  |
| 4 | மெந்தாவாய் தீவுகள் | *Mentawai Islands* |  |
| 5 | பாடாங் பரியாமன் பிராந்தியம் | *Padang Pariaman* |  |
| 6 | பாசமான் பிராந்தியம் | *Pasaman* |  |
| 7 | சிஜுஞ்சோங் பிராந்தியம் | *Sijunjung* |  |
| 8 | சோலோக் பிராந்தியம் | *Solok* |  |
| 9 | பெசிசிர் செலாத்தான் பிராந்தியம் | *Pesisir Selatan* |  |
| 10 | தெற்கு சோலோக் பிராந்தியம் | *South Solok* |  |
| 11 | தானா டாத்தார் பிராந்தியம் | *Tanah Datar* |  |
| 12 | மேற்கு பாசமான் பிராந்தியம் | *West Pasaman* |  |
| 13 | புக்கிட்திங்கி மாநகரம் | *Bukittinggi* |  |
| 14 | பாடாங் | *Padang* |  |
| 15 | பாடாங் பாஞ்சாங் | *Padang Panjang* |  |
| 16 | பாரியாமான் | *Pariaman* |  |
| 17 | பாயாகும்போ | *Payakumbuh* |  |
| 18 | சாவாலுந்தோ | *Sawahlunto* |  |
| 19 | சோலோக் | *Solok* | } |
# இந்தோனேசியாவின் பிராந்தியங்கள் மற்றும் மாநகரங்களின் பட்டியல்

## சுமாத்திரா

### இரியாவு பிராந்தியங்கள்

| # | பிராந்தியம் | ஆங்கிலம் |
| --- | --- | --- |
| 1 | பெங்காலிஸ் பிராந்தியம் | *Bengkalis* |
| 2 | இந்திரகிரி ஈலிர் பிராந்தியம் | *Indragiri Hilir* |
| 3 | இந்திரகிரி உலு பிராந்தியம் | *Indragiri Hulu* |
| 4 | கம்பார் பிராந்தியம் | *Kampar* |
| 5 | குவாந்தான் சிங்கிங்கி பிராந்தியம் | *Kuantan Singingi* |
| 6 | மெராந்தி தீவுகள் பிராந்தியம் | *Meranti Islands* |
| 7 | பெலாலவான் பிராந்தியம் | *Pelalawan* |
| 8 | ரோக்கான் உலு பிராந்தியம் | *Rokan Hulu* |
| 9 | ரோக்கான் ஈலிர் பிராந்தியம் | *Rokan Hilir* |
| 10 | சியாக் பிராந்தியம் | *Siak* |
| 11 | டுமாய் | *Dumai* |
| 12 | பெக்கான்பாரு | *Pekanbaru* |
# இந்தோனேசியாவின் பிராந்தியங்கள் மற்றும் மாநகரங்களின் பட்டியல்

## சுமாத்திரா

### ஜாம்பி பிராந்தியங்கள்

| # | பிராந்தியம் | தலைநகரம் | மமேசு (2024) |
| --- | --- | --- | --- |
| 1 | பெராவ் பிராந்தியம் | தஞ்சோங் ரெடிப் | 0.766 (உயர்வு) |
| 2 | கிழக்கு கூத்தாய் பிராந்தியம் | சங்காத்தா | 0.755 (உயர்வு) |
| 3 | கூத்தாய் கீர்த்தநகர பிராந்தியம் | தெங்காரோங் | 0.759 (உயர்வு) |
| 4 | மகாகாம் உலு பிராந்தியம் | உஜோ பிலாங் | 0.703 (உயர்வு) |
| 5 | பாசேர் பிராந்தியம் | தானா பாசேர் | 0.747 (உயர்வு) |
| 6 | வடக்கு பெனாசாம் பாசேர் பிராந்தியம் | பெனாசாம் | 0.739 (உயர்வு) |
| 7 | மேற்கு கூத்தாய் பிராந்தியம் | செண்டாவார் | 0.745 (உயர்வு) |
| 1 | பாலிக்பாப்பான் | 0.822 (மிக உயர்வு) |  |
| 2 | பொந்தாங் | 0.824 (மிக உயர்வு) |  |
| 3 | சமாரிண்டா | 0.828 (மிக உயர்வு) | } |
# இந்தோனேசியாவின் பிராந்தியங்கள் மற்றும் மாநகரங்களின் பட்டியல்

## சுமாத்திரா

### வடக்கு கலிமந்தான் பிராந்தியங்கள்

| # | பிராந்தியம் | தலைநகரம் | மமேசு (2024) |
| --- | --- | --- | --- |
| 1 | புலுங்கான் பிராந்தியம் | தஞ்சோங் செலோர் | 0.733 (உயர்வு) |
| 2 | மலினாவ் பிராந்தியம் | மலினாவ் | 0.739 (உயர்வு) |
| 3 | நுனுக்கான் பிராந்தியம் | நுனுக்கான் | 0.685 (நடுநிலை) |
| 4 | தானா திடோங் பிராந்தியம் | திடோங் பாலே | 0.700 (உயர்வு) |
| 1 | தாராக்கான் | 0.779 (உயர்வு) | } |
# மம்தாசு சங்கமிதா

**மம்தாசு சங்கமிதா** (Mamtaz Sanghamita) இந்தியாவைச் சேர்ந்த ஒரு மருத்துவரும் அரசியல்வாதியும் ஆவார். மேற்கு வங்கத்தின் பர்தமான்-துர்காபூர் மக்களவைத் தொகுதியில் இருந்து 16 ஆவது மக்களவை<nowiki/>யில் நாடாளுமன்ற உறுப்பினராக இருந்தார். 2014 ஆம் ஆண்டு நடைபெற்ற இந்திய பொதுத் தேர்தலில் அகில இந்திய திரிணாமுல் காங்கிரசு கட்சியின் வேட்பாளராகப் போட்டியிட்டு வெற்றி பெற்றார்.  
மம்தாசு சங்கமிதா மேற்கு வங்க சட்டமன்றத்தின் முன்னாள் சபாநாயகரும் முன்னாள் சட்ட அமைச்சருமான மறைந்த சையத் அப்துல் மன்சூர் அபீபுல்லா மற்றும் கல்வியாளரான மக்சூதா காட்டூன் தம்பதியருக்கு மகளாகப் பிறந்தார்.  
தொழிலில் மகளிர் மருத்துவ நிபுணரான இவர், கொல்கத்தா மருத்துவக் கல்லூரி மற்றும் மருத்துவமனையில் மகளிர் மருத்துவத் துறையின் தலைவராக இருந்தார்.
# மம்தாசு சங்கமிதா

## ஆரம்பகால வாழ்க்கை.

பர்தமனில் உள்ள நகராட்சி பெண்கள் பள்ளியிலும், கொல்கத்தாவில் உள்ள பிரம்ம பாலிகா சிக்சாலயாவிலும் பயின்றார். அங்கு நான்கு பாடங்களில் கடிதம் பெற்று முதல் பிரிவில் தேர்ச்சி பெற்றார். பெத்தூன் கல்லூரியில் மருத்துவத்திற்கு முந்தைய படிப்பை முடித்தார். 1968 ஆம் ஆண்டில் கல்கத்தா மருத்துவக் கல்லூரியில் மருத்துவத்தில் இளநிலை பட்டம் பெற்றார். இதைத் தொடர்ந்து 1970 ஆம் ஆண்டில் கல்கத்தா பல்கலைக்கழகத்தில் மகளிர் மருத்துவத்திலும், தில்லி பல்கலைக்கழகத்தில் மருத்துவத்தில் முதுநிலைப் பட்டமும் பெற்றார். இவர் உயர்கல்விக்காக இங்கிலாந்து நாட்டிற்குச் சென்றார்.
# மம்தாசு சங்கமிதா

## குடும்பம்.

1975 ஆம் ஆண்டில் இவர் ஒரு பாரிசுட்டரும் பின்னர் மாநில அரசாங்கத்தில் அமைச்சரவை அமைச்சருமான நூரே ஆலம் சவுத்ரி என்பவரை திருமணம் செய்து கொண்டார். இவர்களின் ஒரே மகள் டாக்டர் சபானா ரோசு தேசிய மருத்துவக் கல்லூரியில் இளநிலை மருத்துவம் படித்து உயர் மருத்துவ ஆராய்ச்சியில் ஈடுபட்டுள்ளார்.
# இந்துமதி பட்டாச்சார்யா

**இந்துமதி பட்டாச்சார்யா** (*Indumati Bhattacharya*) இந்தியாவைச் சேர்ந்த ஓர் அரசியல்வாதியாவார். 1918 ஆம் ஆண்டு சூலை மாதம் 2 ஆம் தேதியன்று இவர் பிறந்தார். 1984 ஆம் ஆண்டு மேற்கு வங்காளத்தின் ஊக்ளி தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்கு இந்திய தேசிய காங்கிரசு கட்சியின் உறுப்பினராகத் தேர்ந்தெடுக்கப்பட்டார். இந்துமதி பட்டாச்சார்யா ஏப்ரல் 1990 ஆம் ஆண்டு ஏப்ரல் மாதத்தில் மேற்கு வங்காளத்தின் சந்தர்நகரில் தனது 71 ஆவது வயதில் இறந்தார். 1984 ஆம் ஆண்டில் காங்கிரசு கட்சியைச் சேர்ந்த இந்துமதி பட்டாச்சார்யா இந்தியப் பொதுவுடைமைக் கட்சியின் பாலை 2 சதவீதத்திற்கும் குறைவான வாக்குகள் வித்தியாசத்தில் தோற்கடித்தார்.
# இராதிகா ரஞ்சன் பிரமாணிக்கு

**இராதிகா ரஞ்சன் பிரமாணிக்கு** (*Radhika Ranjan Pramanik*) இந்தியாவைச் சேர்ந்த ஓர் அரசியல்வாதியாவார். 1932 ஆம் ஆண்டு திசம்பர் மாதம் 18 ஆம் தேதியன்று இவர் பிறந்தார். திரிணாமுல் காங்கிரசு கட்சியைச் சேர்ந்த இவர், மேற்கு வங்காளத்தின் மதுராபூரிலிருந்து இந்திய நாடாளுமன்றத்தின் கீழ் சபையான மக்களவைக்கு ஐந்து முறை தேர்ந்தெடுக்கப்பட்டார். முன்னதாக இவர் மேற்கு வங்க மாநிலத்தின் சட்டமன்ற உறுப்பினராக மக்ரகத்து பூர்பாவிலிருந்து தேர்ந்தெடுக்கப்பட்டார். ஊழலை இவர் ஊக்குவிப்பதாக இந்திய பொதுவுடமைக் கட்சி (மார்க்சியம்) குற்றம் சாட்டிய பின்னர் கட்சியிலிருந்து வெளியேற்றப்பட்டார்.  
He was expelled from the Communist Party of India (Marxist) after he accused the party of encouraging corruption. பின்னர், இவர் திரிணாமுல் காங்கிரசு கட்சியில் சேர்ந்தார்.
# தமுல்பூர் மாவட்டம்

## மக்கள் தொகை பரம்பல்

2011ஆம் ஆண்டின் கணக்கெடுப்பின்படி, தமூல்பூர் மாவட்டத்தின் மக்கள் தொகை 3,89,150 ஆகும். இதன் மக்கள் தொகையில் 1.45% பேர் மட்டுமே நகர்புறங்களில் வாழ்கின்றனர். பாலின விகிதம் 1000 ஆண்களுக்கு 970 பெண்கள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 42,246 (10.86%) மற்றும் 121,321 (31.17%) ஆக உள்ளனர்.இதன் மக்கள் தொகையில் இந்துக்கள் 83.36%, முஸ்லீம்கள் 12.97%, கிறித்தவர்கள் 3.22% மற்றும் பிறர் 0.45% ஆக உள்ளனர்.இம்மாவட்டத்தில் அசாமிய மொழி 36.96%, போடோ மொழி 22.33%, வங்காள மொழி 5.18%, நேபாளி மொழி 4.67%, சந்தாளி மொழி 0.96% மற்றும் நாக்பூரி மொழி 0.93% மக்களால் பேசப்படுகிறது.
# தமுல்பூர் மாவட்டம்

## இதனையும் காண்க

- அசாம் மாவட்டப் பட்டியல்
# கராபி மன்னா

**கராபி மன்னா** (*Karabi Manna*) இந்தியாவைச் சேர்ந்த ஓர் அரசியல்வாதியாவார். 1975 ஆம் ஆண்டில் இவர் பிறந்தார். மேற்கு வங்காள மாநிலத்தைச் சேர்ந்த இவர் ஊக்லி மாவட்டத்தில் உள்ள அரிபால் சட்டமன்றத் தொகுதியிலிருந்து மேற்கு வங்க சட்டமன்ற உறுப்பினராகத் தேர்ந்தெடுக்கப்பட்டார். 2021 ஆம் ஆண்டு நடைபெற்ற மேற்கு வங்க சட்டப்பேரவைத் தேர்தலில் அகில இந்திய திரிணாமுல் காங்கிரசு கட்சியைப் பிரதிநிதித்துவப்படுத்தி வெற்றி பெற்றார்.
# கராபி மன்னா

## ஆரம்பகால வாழ்க்கை மற்றும் கல்வி

மன்னா மேற்கு வங்காளத்தின் ஊக்லி மாவட்டத்தில் உள்ள சிங்கூரைச் சேர்ந்தவர் ஆவார். இவரது கணவர் பெச்சாராம் மன்னா, முன்னாள் சட்டமன்ற உறுப்பினர் ஆவார். 1999 ஆம் ஆண்டில் மேற்கு வங்க மத்திய ஓமியோபதி மன்றத்துடன் இணைந்த நேதாய் சரண் சக்ரவர்த்தி ஓமியோபதி மருத்துவக் கல்லூரி மற்றும் மருத்துவமனையில் ஓமியோபதி மருத்துவம் மற்றும் அறுவை சிகிச்சையில் பட்டயம் முடித்தார்.
# மாஜுலி மாவட்டம்

**மாஜுலி மாவட்டம்** (*Majuli district*)வடகிழக்கு இந்தியாவில் உள்ள அசாம் மாநிலத்தின் வடகிழக்கில் மேல் அசாம் கோட்டத்தில், பிரம்மபுத்திரா ஆற்றில் அமைந்த பெரிய தீவான மாஜுலியை 2016ஆம் ஆண்டில் மாவட்டமாக தரம் உயர்த்தப்பட்டது...ஜோர்ஹாட் மாவட்டத்தின் சில வருவாய் வட்டங்களைக் கொண்டு இப்புதிய மாஜுலி மாவட்டம் 8 செப்டம்பர் 2016 அன்று நிறுவப்பட்டது. இதன் நிர்வாகத் தலைமையிடம் கர்மூர் ஆகும்.இம்மாவட்டம் மிசிங் தன்னாட்சிக் குழுவில் உள்ளது.
# மாஜுலி மாவட்டம்

## பொருளாதாரம்

இம்மாவட்டத்தின் முதன்மை பொருளாதாரம் நெல் பயிரிடுதல் மற்றும் பருத்தி மற்றும் பட்டுத் துணி நெசவு ஆகும். பிரம்மபுத்திரா ஆற்றில் மீன் பிடித்தல், மட்பாண்டம் செய்தல் மற்றும் பால்பண்ணை ஆகியவை பிற தொழில்கள் ஆகும். </ref>
# மாஜுலி மாவட்டம்

## மக்கள் தொகை பரம்பல்

2011ஆம் ஆண்டின் கணக்கெடுப்பின்படி, மாஜுலி மாவட்ட மக்கள் தொகை 1,67,304 ஆகும். பாலின விகிதம் 1000 ஆண்களுக்கு 955 பெண்கள் வீதம் உள்ளனர். இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 23,878 (14.27%) மற்றும் 77,603 (46.38%) ஆக உள்ளனர். Hinduism is the predominant religion, practiced by 99.04% of the population. இம்மாவட்ட மக்களில் பெரும்பான்மையாக வைணப் பிரிவான ஏகசரண தர்மத்தைப் பின்பற்றுகின்றனர். இம்மாவட்டத்தில் அசாமிய மொழி 54.47%, மிசிங் மொழி 41.01%, வங்காள மொழி 1.66%, தேவ்ரி மொழி 1.22%, இந்தி மொழி 0.90%, நேபாளி மொழி 0.46% மற்றும் பிற மொழிகள் 1.64% மக்கள் பேசுகின்றனர்.
# மாஜுலி மாவட்டம்

## அரசியல்

இம்மாவட்டம் மாஜுலி சட்டமன்றத் தொகுதி மற்றும் லக்கிம்பூர் மக்களவைத் தொகுதிக்கும் உட்பட்டது.
# மாஜுலி மாவட்டம்

## இதனையும் காண்க

- மாஜுலி
- அசாம் மாவட்டப் பட்டியல்
# மும்பாதேவி சட்டமன்றத் தொகுதி

**மும்பாதேவி சட்டமன்றத் தொகுதி** (Mumbadevi Assembly Constituency) என்பது மேற்கத்திய இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது தெற்கு மும்பை மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது மும்பை மாவட்டத்தில் அமைந்துள்ளது.
# மும்பாதேவி சட்டமன்றத் தொகுதி

## சட்டமன்ற உறுப்பினர்கள்

| 1978 | மோகன்லால் பாரிக் | ஜனதா கட்சி</br> |
| --- | --- | --- |
| 1980 | நானுபாய் படேல் | பாரதிய ஜனதா கட்சி</br> |
| 1985 | லலித் கபாடியா | இந்திய தேசிய காங்கிரசு </br> |
| 1990 | ராசு கே. புரோகித் | பாரதிய ஜனதா கட்சி</br> |
| 1995 |  |  |
| 1999 |  |  |
| 2004 |  |  |
| colspan=4 align=<small>*முக்கிய எல்லை மாற்றங்கள்*</small> |  |  |
| 2009 | அமின் படேல் | இந்திய தேசிய காங்கிரசு </br> |
| 2014 |  |  |
| 2019 |  |  |
| 2024 | } |  |
# விக்கிப்பீடியா:Statistics/weekly/2-Mar-2025
# தென்னிந்திய வணிகக் குழுக்கள்

**தென்னிந்திய வணிகக் குழுக்கள்** (*Trade guilds of South India*) என்பவை தென்னிந்தியாவில் வணிகர்கள் தங்கள் வணிக நடவடிக்கைகளை ஒழுங்கமைத்து விரிவுபடுத்துவதற்காக உருவாக்கபட்ட அமைப்புகள் ஆகும். வணிகக் குழுக்கள் இந்தியப் பண்பாட்டை கடல்கடந்த நாடுகளுக்கு கொண்டு செல்லும் கருவிகளாக மாறின. 11 ஆம் நூற்றாண்டு முதல் 13 ஆம் நூற்றாண்டு வரை, தென்கிழக்கு ஆசியாவில் தென்னிந்திய வணிகம் சோழர்களின் ஆதிக்கத்தில் இருந்தது; மேலும் இது முந்தைய நூற்றாண்டுகளில் பல்லவர் செல்வாக்கின் கீழ் இருந்தது.
# தென்னிந்திய வணிகக் குழுக்கள்

## துவக்ககால குழுக்கள்

சோழர்களின் எழுச்சிக்கு முன்னர், இந்தோனேசியாவின் சாவகத்தைச் சேர்ந்த கல்வெட்டுகள், இந்தியாவின் கிழக்கு கடற்கரையிலிருந்து வந்த வெளிநாட்டவர்களாக கலிங்கர்களை மட்டுமே குறிப்பிடுகின்றன. கி.பி 1021 ஆம் ஆண்டு ஒரு கல்வெட்டு திராவிடர்களை கடல்சார் சக்திகளின் பட்டியலில் சேர்த்து குறிப்பிட்டது, பின்னர் கி.பி 1053 ஆம் ஆண்டு அவர்கள் கோலிகர்கள் (சோழர்கள்) என மாற்றிக் குறிப்பிடப்பட்டனர். கலிங்க வணிகர்கள் (நவீன தெற்கு ஒடிசா மற்றும் வடக்கு ஆந்திராவின் ) வணிகத்திற்காக சிவப்பு நிற கல் ஆபரணப் பொருட்களைக் கொண்டு வந்தனர். துவக்க காலத்தில் தென்கிழக்கு ஆசியாவிற்கு பருத்தி ஆடைகளை ஏற்றுமதி செய்வதில் ஒரு முக்கிய பகுதியாகவும் இருந்தது. சங்க இலக்கியமான *சிறுபாணாற்றுப்படையில்* (வரி 96), நீல *கலிங்கம்* பற்றி குறிப்பிடப்பட்டுள்ளது. கலிங்க நாட்டிலிருந்து தமிழ் நாட்டிற்கு இறக்குமதி செய்யப்பட்ட நேர்த்தியான உயர்தர பருத்தி ஆடைகள் *கலிங்கம்* என்று அழைக்கப்பட்டன. இதன் மூலம் கலிங்கம் துவக்க காலத்தில் பருத்தியை ஏற்றுமதி செய்த நாடாக இருந்தது என்பதைக் காட்டுகிறது.
# தென்னிந்திய வணிகக் குழுக்கள்

## விளக்கம்

இடைக்கால தென்னிந்தியாவில் காத்ரிகர்கள், நகரத்தார், மும்முரிதண்டாக்கள், ஐகோலை-500, உபயணதேசிகள், செட்டிகள், செட்டிகுட்டர், பிருதாக்கள், பிரவணிகேசுகள், கவரா போன்ற பல வணிகக் குழுக்கள் செயல்பட்டன. கோயில்கள்தான் நிலத்தின் சமூக-பொருளாதார நடவடிக்கைகளின் மையமாக இருந்தன. நகரத்தார், கவரா போன்ற சில வணிகக் குழுக்கள் கோயில் வளாகத்தில் மட்டுமே கூடின.  
சில வணிகக் குழுக்கள் மிகவும் சக்திவாய்ந்தவையாகவும் இராச்சியத்தின் நல்வாய்ப்பைத் தீர்மானிப்பவையாக இருந்தன. இதில் நானாதேசிகள் வணிகக் குழு ஒரு உதாரணமாகும். அவர்கள் உள்ளூர் மேம்பாட்டுத் திட்டங்கள், கோயில் கட்டுமானங்கள் போன்றவற்றிற்கு நிதியளிப்பது மட்டுமல்லாமல், மன்னர்களுக்குக் கடன் கொடுப்பவர்களாகவும் இருந்தனர். ஆட்சியாளர்களுக்கு வணிகக் குழுக்களிடமிருந்து கிடைத்த நன்மைகளின் காரணமாக, அவர்களுக்கு வேண்டிய வசதிகளாக தங்களால் இயன்ற அனைத்தையும் மன்னர்கள் செய்தனர். வணிகக் குழுக்கள் காவல் படைகளை பணிக்கு அமர்த்தி, விதிவிலக்குகளைப் பெற்றன, சர்வதேச தொடர்புகளைக் கொண்டிருந்தன, இதனால் ஒரு அரசுக்குள் ஒரு அரசைக் கொண்டவையாக அவை இருந்தன.  
வணிகக் குழுக்கள் பெரும்பாலும் தன்னாட்சி அமைப்புகளாக இருந்தன, அவற்றின் மீது மன்னர்கள் கட்டுப்பாட்டைச் செலுத்த முயன்றனர்; சில சமயங்களில் அவை தோல்வியடைந்தன. அத்தகைய ஒரு உதாரணம் பாமினி சுல்தானகத்தின் நிதியாளர்கள் மற்றும் நாணய மாற்றுவோருடன் தொடர்புடையது, அவர்களின் அனைத்து எச்சரிக்கைகளையும் புறக்கணித்து, தங்கள் கைகளில் வந்த அனைத்து புதிய நாணயங்களையும் உருக்கி, வாரங்கல் மற்றும் விஜயநகர நாணயச்சாலைகளுக்கு உலோகத்தை வழங்கினர்.
# தென்னிந்திய வணிகக் குழுக்கள்

## வணிகக் குழுக்களின் பெயர்கள்

சில வணிகக் குழுக்களின் பெயர்கள் கீழே பட்டியலிடப்பட்டுள்ளன.  
- **ஐகோலையின்** ஐந்நூற்றுவர் : ஐகோலை, ஐந்நூற்றுவர், விர பலஞ்சு, விர பனாஜிகரு, விர பலஞ்ஞா, விர வலஞ்சியர், வீர பலிஜா, நானாதேசிகர் முதலிய பெயர்களில் அழைக்கப்படும் 500 ஸ்வாமிகள் குழுவாக 500 ஸ்வாமிகள் ஆயிற்று அய்கொளெ வாணிபக் குழுவாகத் திகழ்ந்தனர்.
- **அஞ்சுவண்ணம்** வணிகக் குழு: மலபார், சோழ மண்டலக் கடற்கரை மற்றும் சாவகம் போன்ற துறைமுகங்களில் செயல்படும் யூத, கிறித்தவ, முஸ்லிம் வணிகர்களைக் கொண்டது. இந்தக் குழுவை ஒய். சுப்பராயலு "மேற்கு ஆசிய வணிகர்களின் அமைப்பு" என்று வரையறுத்தார். கி.பி 1220 ஆம் ஆண்டு சிரிய கிறிஸ்தவ மானியம் அரபு, எபிரேயம், பஹ்லவி எழுத்துகளில் கையொப்பங்களைக் கொண்டுள்ளது, அதே நேரத்தில் ஒரு தமிழ் எழுத்து நாகப்பட்டினத்தில் முஸ்லிம் அஞ்சுவண்ணம் வணிகர்களைக் குறிக்கிறது. கி.பி 1296 ஆம் ஆண்டு திட்டந்தானபுரத்தின் கல்வெட்டில், தெற்கு இலங்கையைச் சேர்ந்த மணிக்கிராமம் மற்றும் வாலஞ்சியர் உள்ளிட்ட பல வணிகர்கள் மற்றும் நெசவாளர்களின் ஒரு பெரிய கூட்டத்தில் அஞ்சுவண்ணம் வணிக்க் குழு குறிப்பிடப்பட்டுள்ளது, இது அங்கு இது ஒரு செல்வாக்கு மிக்க நிலையைக் கொண்டிருந்தது என்பதைக் குறிக்கிறது. கேரளத்தின் மணிக்கிராமத்தைச் சேர்ந்த அஞ்சுவண்ணம் வணிக்க குழுவின் வணிகர்கள் வணிகர்கள் என்று அழைக்கப்பட்டனர், மேலும் அவர்கள் 18-பூமியின் *நாடு*, *நகரா* மற்றும் பல்வேறு பயண வணிகர்களுடன் ( *சமஸ்தா-பரதேசி* ) காணப்பட்டனர். உள்ளூர் துறைமுகத்தில் இறக்குமதி செய்யப்பட்டு ஏற்றுமதி செய்யப்பட்ட பொருட்களில், உள்ளூர் கோவிலுக்கு கி.பி 1279 இல் அவர்கள் சில கொடைகளைச் செய்ததாகக் குறிப்பிடப்பட்டுள்ளது (நெல்லூர் கல்வெட்டுகள், I, கூடூர் 45).
- **நானாதேசிகள்** வணிகக் குழு: பல்வேறு வணிகர்களின் குழுவாகும். 14 ஆம் நூற்றாண்டின் தமிழ் கல்வெட்டில் அன்னபோட ரெட்டி என்ற உள்ளூர் தலைவரால் நியாயமான முறையில் நடத்தப்படும் என்ற உறுதிமொழியைப் பதிவு செய்வதில் அவை குறிப்பிடப்பட்டுள்ளன. நானாதேசிகள் வணிகக் குழுவும், மணிக்கிராமம் வணிக் குழுவும் பின்னர் ஐகோலை ஐந்நூற்றுவர் சங்கத்தில் இணைந்தன.
- **சங்கரப்பாடி** வணிகக் குழு மற்றும் **சாலிய** **நகரத்தார்** சங்கம்: நகர்ப்புற மையங்களில் செயல்பட்ட சிறப்பு வணிக்க் குழுக்களாகும்.
- **மணிக்கிராம** வணிகக் குழு: பல்லவர் மற்றும் சோழர் காலங்களில் தமிழ்நாட்டில் செழித்து வளர்ந்தது. மேலும் தென்கிழக்கு ஆசியாவில் தீவிரமாக இருந்தது.
- **நகரா** வணிக் குழு: இவர்கள் நகரா மற்றும் நகராமு என்றும் அழைக்கப்படனர். இவர்கள் நாகேஸ்வரரின் வைசிய பக்தர்களின் ஒரு குழுவாக இருந்தனர். ஆந்திர தேசத்தின் பெனுகொண்டா அவர்களின் தலைமையகமாக இருந்தது. அவர்கள் நகர சுவாமிகள் அல்லது நகரஸ்வாமுலு என்று அழைக்கப்பட்டனர். இந்தச் சொல் கன்னட கல்வெட்டுகளில் நகரா மற்றும் நகரா எனவும், மற்ற மொழிகளில் நகரத்தார், நாகராஸ்வாமின் மற்றும் நகரவரு என காணப்படுகிறது. நகரத்தார்கள் ஐநூற்றுவரின் உள்ளூர் வணிக் குழுவாக இருந்தனர்.
- **மும்முரிதண்டாக்கள்** : அவர்கள் முதலில் கூலிப்படை துருப்புக்களாக இருந்தனர், அவர்கள் வெவ்வேறு வணிக் குழுக்களின் தலைவர்களைப் பாதுகாத்தனர். பயணக் குழுக்கள் மற்றும் வணிகர்களின் பாதுகாப்பை உறுதி செய்வதற்கும், வர்த்தக குடியிருப்புகளின் பாதுகாப்பை உறுதி செய்வதற்கும் அவர்கள் வர்த்தகர்களால் பணியமர்த்தப்பட்டனர். அவர்கள் முதலில் போர்வீரர்களாகவும், பின்னர் வணிகர்களாகவும் இருந்தனர், மேலும் ஐகோலை ஐநூற்றுவரிலிர் வணிக் குழுவிலிருந்து கிளைத்திருந்தனர்.